open-index/open-wikipedia-markdown huggingface dataset:
Horcan Alex

**Tormenta tropikal Alex** tabata e promé horkan di e temporada 2010; el a forma i desaroyá su mes den Golfo di México. Na su forsa maksimo, Alex tabata un horkan di kategoria uno (1) riba Eskala Saffir-Simpson. E tabata generando bientu di aproksimadamente 120 km pa ora i tabata lokalisá 362 km sùitwèst di Brownsville, Teksas, moviendo na un velosidat di 15 km pa ora den direkshon sùit.

Segun pronóstiko, Alex tabata spera yega nortwest di México i sùit di Texas rònt di djarason anochi.

Un "Hurricane Warning" a wòrdu emití pa e kosta di Teksas, for di Baffin Bay te na Rio Grande, inkluyendo e kosta di México te na La Cruz. Un "Tropical Storm Warning" a wòrdu emití pa Cabo Rojo.

Desde djadumingu, e outoridatnan mexikanonan a ordená pa sera su wafnan Dos Bocas i Cayo Arcas, dos hub importante di eksportashon di petroleo den Golfo di México. Den e dos wafnan aki, México ta maneha serka di 80% di su eksportashon total di petroleo. Varios kompania internashonal ku tin platformanan di ekstrakshon di petroleo den e región a evakuá su trahadónan òf a suspendé produkshon komo medida di prevenshon.

## Temporada di horkan 2010
E temporada di horkan 2010 den Atlántiko a kuminsá ofisialmente 1 di yüni i a dura te 30 di novèmber. E pronóstikonan meteorológiko a indiká ku aña 2010 lo ta serka di normal of mas aktivo ku normal. Esaki ta relashoná ku e temperatura di laman den e parti tropikal di Oséano Atlántiko ta mas kayente ku normal, lokual ta kreá kondishon ideal pa formashon di sistemanan klimatológiko.
Aeropuerto Dong Hoi

**Aeropuerto Dong Hoi** (*Sân bay Đồng Hới*) ta e aeropuerto di Quang Binh, Vietnam ku ta situá na parti nort di Đồng Hới, na un distansia di 6 kilometer desde e sentro di siudat. E aeropuerto tin servisio pa Hanoi, Siudat Ho Chi Minh. Aeropuerto Dong Hoi tin un solo pista di direkshon 11/29 ku un largura di 2.400 meter i 45 meter di hanchura.

Na aña 2008 un terminal nobo a habri ku un kapasidat di 0,5 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat.

## Kompania aéreo i destino
* Vietnam Airlines (Hanoi, Siudat Ho Chi Minh)

## Mira tambe
* Aeropuerto Ca Mau
* Aeropuerto Internashonal Cam Ranh
* Aeropuerto Internashonal Tan Son Nhat
Aeropuerto London Heathrow

**[[Aeropuerto London Heathrow]]** òf **Heathrow** (kódigo IATA: **LHR**, kódigo OACI: **EGLL**), situá na e parti wèst di London, ta e aeropuerto mas grandi di Reino Uni i di Oropa. Ku un kantidat di alrededor di 68 mion pasahero pa aña, ta hasi Heathrow un di e aeropuertonan mas drùk di mundu. Heathrow konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto Frankfurt am Main na Frankfurt, Alemania, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda di ta hèndel mas pasahero pa aña, e ta esun number dos di Oropa riba tereno di moveshon aeréo tras Paris-Charles de Gaulle siguí pa Frankfurt am Main. Aeropuerto London Heathrow ta e base di British Airways kual ta hasié e hub di aviashon Oropeo mas grandi pa e aliansa aeréo Oneworld. Banda di esei e ta un hub pa BMI i Virgin Atlantic Airways
Madagascar

**Madagascar**, ofisialmente **Repúblika di Madagascar**, ta un pais insular ku ta konsistí di e isla di Madagaskar i numeroso isla perifériko mas chikitu. E ta situá dilanti kosta sùitost di Afrika den Oséano indio i ta pertenesé na e kontinente afrikano. E ta e di dos pais insular mas grandi (despues di Indonesia), i e di 46 pais mas grandi na mundu. Su kapital i siudat mas grandi ta Antananarivo. 

E isla di Madagascar ta e di kuater isla mas grandi na mundu (despues di Grunlandia, Nueva Guinea i Borneo) i a wòrdu deskubri pa e navegante portugues Diogo Dias na aña 1500.
River Plate Aruba

**River Plate Aruba** (oficialmente **ASV River Plate**), miho conoci como **River Plate**, of simplemente **River**,  ta un club di futbol na Oranjestad, Aruba, di e bario di Madiki y Playa Pabao y besindario. Funda dia prome di februari 1953 e club ta hunga den e liga profesional mas halto na Aruba, esta Division di Honor.

## Lista di Honor
**[[Division di Honor (Aruba)|Division di Honor]]**
* campeon nacional na 1992, 1997
**[[Division Uno (Aruba)|Division Uno]]**
* campeon na 1960, 2007  
**[[Kopa ABC|Copa ABC]]**
* campeon na 1993

## Participacion den CONCACAF
***[[CONCACAF]] Champions League: 2 biaha**
* 1994 - Di dos rond di cualificacion
* 1995 - Prome rond

## Ekipo di hungador
### Seleccion 2020-21

## Mira tambe
* Lista di club di futbol na Aruba

## Link externo
* Pagina oficial
* Pagina fan
Láchar

**Láchar** ta un munisipio spañó den provinsia di Granada, region di Andalusia. E tin un área di 13 km2 i 3.303 habitante (1 di yanüari 2016).
Neologismo

**Neologismo** of **formacion di palabra** ta un elemento di idioma cu ta nobo den un lenga. 

Un neologismo por nace na diferente manera. Esaki ta tuma luga ora ta:
* fia palabra for di otro idioma; 
* uza elementonan linguistico di e idioma mes;
* combina palabranan existente of derivacion di nan.

Neologismo ta un indicacion dicon idioma ta cambia den contacto cu desaroyo tecnologico, cultura, of interaccion internacional. Henter tempo, palabranan nobo ta wordo asimila den nan uzo door di pueblo y por bira un parti normal di e idioma.

## Papiamento
Na Aruba, Boneiro y Corsou tin hopi neologismo cu a drenta idioma Papiamento, principalmente via influencia di idioma Hulandes, Ingles y Spaño den contexto di migracion, scol, media, turismo y tecnologia. Ehempel: selfie, celular, computer, email, app, download of stream, cu ta bini di Ingles. Di e manera aki, idioma Papiamento ta continua desaroyando y adaptando na e necesidadnan di comunicacion moderno.

## Mira tambe
* Etimologia
* Linguistica

## Lista di referencia
* Yule, George (2016). *The Study of Language*. Cambridge University Press.
* Fromkin, Victoria et al (2018). *An Introduction to Language*. Cengage Learning.
* Online Etymology Dictionary. www.etymonline.com.
Frances

**Frances** (na frances: *français*) ta un idioma romano di e famia di idioma indo-oropeo. E ta e lenga materno di mas o menos 110 mion hende i lenga ofisial den bintinuebe pais.
Pijp

Un **pijp** ta un plastic unda bo ta chup'e pa bebe. E prome pijpnan a wordo traha door Sumer pa bebe cerbes. Den tempo moderno nan a pantent'e na aña 1888 door Marvin stone. El a fabrica nan cu e papel y a rale cu mat'i caña.  Bon mira, Stone tawata un fabricado cu tawata produci sigaria na 1890 y esey ta su producto principal.
Tyrone Maria

**Tyrone Maria** (* 24 di sèptèmber 1984 na Willemstad) ta un futbolista kurasoleño i internashonalista ku e selekshon nashonal di Kòrsou. Aktualmente e ta hunga komo delantero pa e klup SV La Fama den Divishon Honor na Aruba.

## Trayectoria
*  - SV Hubentut Fortuna (2005-2010)

*  - SV Bubali (2010-2013)

*  - SV La Fama (2013-presente)

## Link eksterno
*https://web.archive.org/web/20120311015008/http://www.wspsoccer.com/players/tyronne-maria/122427/ 
* Tyrone Maria
*- Perfil Tyrone Maria
Latin Clasico

**Latin Klásiko**, den terminonan simpel, ta e registro sosio-lingwistiko di e lenguahe Latin ku tabata wordu mirá komo bon Latin dor di e poblashon votado i ku outoridat di e repúblika romano.
Archipiélago

**Archipiélago** ta un grupo òf cadena di isla. Un archipiélago ta usualmente situa den mar habri i ta consisti di islanan vulcanico cu a origina canto di lombanan oceanico o hotspotnan vulcanico. Un ehempel di un archipiélago cu ta sali for di un hotspot ta Hawaï, un archipiélago largu consistiendo di centenares di isla i isla chikito.
## Galeria

Aegeansea.jpg|Archipielago den Laman Aegeo
Caribisch gebied.jpg|Archipielago Antias den Laman Karibe
Djaca di caña

**Djaca di caña** (nomber cientifico: *Sciuridae*) ta famia di Rodentia cual ta consisti di 63 famia y 316 especie. E genero mas conoci ta marmot. Nan ta endemico na America, Eurasia y Africa. Tambe nan a ser introduci na Australia. Na Europa e djaca di caña ta masha conoci.
Nan ta biba den neishi. Nan neishi di forma rondo ta traha di taki y blachi di mata. Nan ta gusta simia, pinda y webo. Hopi hende tawatin nan como bestia di cas, pero mayoria di nan a muri door di hopi pinda.
Latin Vulgar

**Latin Vulgar** of **Latin di Pueblo** (den Latin, *sermo vulgaris*) tawata un lenga cu hende particular tawata papia e manera: cunukero, trahado y hende cu no tawatin educacion, en general e hendenan di menos clase. E scritura ta casi mescos cu di Latin Clasico. E tawata lenga no-standaard, p'esey nunca  tawatin un ortografia oficial y Latin Clasico tawata uza pa skirbi so.
Latin Clasico ta origen di Latin cu tawata wordo papia p'e hend'i Roma. Despues di tempo, menos hende tawata papia Latin Clasico y na final e idioma a cambia pa Latin Vulgar. Pa un tempo e universitario- y academiconan tawata papia Latin Clasico y nan tawata skirbi buki na Latin Clasico ainda. Awendia niun hende ta papia e mas, cu expecion di hende cu ta studia Latin y e pastoornan di Misa Catolico Romano.
Iglesia Catolico Romano

**Iglesia Apostolico Catolico Romano** ta e religion cristian di mas grandi rond mundo, clamando mas cu un biyon miembro. Su lider ta e Papa cu ta cabes di e Colegio di Obispo. Un comunion di e Misa Latino y e Misa Oriental Catolico, cu e meta pa plama e cristianismo di Hesucristo, e hacimento di sacramento y practica di e bondad.

E ta e iglesia di mas bieu rond mundo den cristianismo y a hunga un rol masha grandi mes den e cultura occidental. E ta di opinion cu Hesucristo tawata e prome fundado, cu e obisponan ta e siguidonan di e apostelnan y cu e Papa como sucesor di San Pedro a haya un primato universal.

## Mira tambe
* Historia di Iglesia Katóliko
* Obispado di Willemstad

## Link eksterno
* Pan ku ta duna bida : misal romano na Papiamentu
* Katesismo di Iglesia Katolika: un presentashon simpel i dialoga pa pueblo kristian di Antia i Aruba
* Diósesis di Willemstad
Shabat

**Shabat** (Hebreo: שַׁבָּת), tambe **sabbat**, **sjabbes** of **sjabbos**) ta un dia di deskanso den hudaismo. Shabat ta tuma lugar desde diavierna anochi te diasabra anochi. Den tradishon hudiu diasabra ta e di shete dia di siman i dia di deskanso obligatorio bou di e Lei di Mózes.
Racismo

**Racismo** ta un forma di discriminacion pa motibo di sorto di rasa, color di cuero y otro caracteristica fisico di un persona, den palabra chikito nan ta considera nan mes miho (superior) cu otro. Racismo a/ta hunga un rol grandi den e historia di humano. El a influencia, guera, sclabitud, formacion di nacion y legalisacion. 

## Nificacion
E termino 'racismo' tin diferente nificacion. Por bisa ku, e palabra mas kiermen, miho ku otro. Tin hopi discucion tocante di esaki, pa otro kiermen xenofobia (miedo pa stranhero) of etnocentrismo. Di otro banda, e investigadornan ta purba di saca afo e nificacion precies si ta un ideologia of ley cientifico di racismo.

## "Limpiesa di sanger" y "casta"
E pensamento di 'limpieza de sangre' (*limpiamento di sanger*) tabata un sistema di discriminacion fundamenta over di e pensamento di Aristotle cu a pasa na siglo 14 na Spaña den Edad Moderno. E sistema cu nan a haci ta pa diferencia e 'casta y crusamento' (=mestis, mulato, casitaso) pa esnan cu tin sanger 'impuro' of 'mancha'. Door di e fundeshi aki a crece un comunidad di stratificacion.


Little Rock integration protest.jpg|Un manifestacion na Little Rock, Alabama contra integracion di rasa den sistema escolar na 1959.
Mestizo.jpg|Den colonianan mericano di imperio spaño a establece un clasificacion i stratificacion di e poblacion basa riba rasa, crusamento di rasa o casta, manera «mulato», «mestizo» y «sambo», cual tabata conforma na e sistema racista colonial.
Kacho

**Kachó** òf **chocho** (nòmber sientífiko: *Canis lupus familiaris*) ta un forma doméstiko di e wolf gris, un miembro di e famia *Canidae* di e orden di *Carnivora*. E nòmber ta wòrdu usá pa tur dos e tipo ku ta wòrdu usá; esun pa kompaño humano i esun lòs.

E kacho doméstiko a bira e bestia ku mas hopi ta tene pa traha, yag, antó kompanio den historia humano. E kachó mashá lihé a bira parti di mayoria kultura humano i tabata di hopi signifikashon pa e promé tribu di hende. Ta kere, por ehèmpel, ku e emigrashon over di e Estrecho di Bering no por tabata posibel sin e uso di kachó komo animal di karga pa lastra nan slee-nan. Kachó ta hunga hopi ròl pa hende, manera, jagmentu, ranchero. protekshon, yuda polis i militarnan, kompanio, i mas resien, asisti individualnan di hèndikèp. E versitilidat akí mas ku probablemente kada otro animal konosí, a duna e kachó nòmber "mihó amigu di homber" den e mundu west. Awendia tin apróksimadamente 400 mion kacho rònt mundu.

E palabra *kachó* ta derivá di e idioma portugues: *cachorro*.
Kadushi

**Kadushi** (nòmber sientífiko: *Cereus repandus*) ta un espesie di kaktus masha komun na e islanan ABC. 

## Taksonomia i nomber
E espesie a keda deskribi pa prome biaha pa Philip Miller i publiká na 1768 den  *Gard. Dict.* ed. 8 5 *C. repandus* ta konosí pa varios nomber i ortografia. Na Aruba e ta konosi komo *Breba*, *Cadushi*, i *Dato.* Ademas, na Korsou tambe komo *kadoesji* i *tampañá* (pa e dader, i na Boneiru komo e mata mes). Un otro nomber tambe no spesifika pa un di islanan ta *breebree.* Na Aruba e *C. repandus* ta riba lista di matanan protehi.

## Deskripshon i uso
Kadushi ta forma un tronkon diki ku hopi taki ku ta bira altu. Tabata usé entre otro pa traha tranké rondó di kouchi di  kabritu. Ademas ántes tabata usa e palu di e tronkon di kadushi pa traha muebel i pa traha kozein di bentana i porta.

E fruta yama tampañá, e forma ta un tiki largu sin sumpiña. Tin kadushi ta pari fruta koló bèrdè, i otro ta pari fruta koló lila. E motibu no ta konosí. E fruta di kadushi (ku tambe sa yama dader) ta hopi dushi, basta kompletamente hechu.

Ta kushiná kadushi, pero no tin hopi hende mas ku sa kon ta prepará un bon kadushi. Na Marshe Bieu den Punda ainda por kome kadushi.

## Imagen

Image:042cperuvianus.jpg|Stèk chikitu di *Cereus repandus*
Image:033cperuvianus.jpg|*Cereus repandus* 
Image:044cperuvianus-monstrose.JPG|*Cereus repandus* var. *monstrose* 
Image:Pitaya in Israel.jpg|Mata di *Cereus repandus* na Sde Nitzan, (Israel)
Turismo

**Turismo** ta biahe pa rekreashon, tempu liber of pa negoshi. E organishashon "The World Tourism Organization" ta defini turista komo hende hu ta biaha i keda na un luga pafó di nan ambiente normal pa mas ku bintiquater (24) ora anto no mas ku un aña pa nan tempu liber, rekreashon, of negoshi i no relashoná nan un aktividat pagá di e luga bishitá.

Turismo a bira un aktividat global masha popular. Na 2008 tabata tin mas ku 922 míon biahe turistiko, ku un kresementu di 1.9% kompara ku 2007. Ganashi internashonal di turismo a krese bira 944 bíon USD ( 642 bíon euro) na 2008 korespondiendo ku un kresementu berdat di 1.8%. Komo un resultado di e reseshon di final di añanan 2000, demanda pa biahe internashonal a sufri un periodo poko-poko kuminsando na yuni 2008, ku kresementu di biahe internashonal kai ku mas ku 2% den e lunanan di zomer den hemisferio noord. E trend negativo aki e intensifika durante 2009, i a krese mas hopi ku e yegada di e virus H1N1, resultando den un kaída di 4% na 2009 ku 880 míon biahe turistiko un bahada estima di 6% na ganashi.

## Mira tambe
* Dia Mundial di Turismo
* Sobreturismo

## Galeria

Safari car C IMG 0915.JPG|Safari tour na Aruba
Bonaire 014 (2087544771).jpg|Krusero den waf di Kralendijk, Boneiru
ITB2016 Curacao Travelarz.jpg|Promoshon pa Kòrsou na e Feria Internashonal di Turismo na Berlin (2016)
747-400 City of Bangkok landing at Princess Juliana 11-27-2012b.jpg|KLM 747-400 bahando na Princess Juliana Airport riba e playa di Maho na Sint Maarten
Sérgio Mendes

**Sérgio Santos Mendes**  (☆ 11 di febrüari 1941 na Niterói, Brasil - 5 di september 2024 na Los Angeles) tabata un musiko brasileño. E a saka mas ku trintesinku album unda e ta toka Bossa Nova; un mix ku Jazz.
Mendes ta kasá ku Gracinha Leporace ku regularmente ta duna vokal na su kasá su kantikanan i tambe por wòrdu tende na Sergio Mendes su version di e kantika Mas Que Nada" di 2006 ku e banda merikano Black Eyed Peas.
The Black Eyed Peas

**Black Eyed Peas** ta un banda merikano ku ta kanta primeramente estilo di hiphop i ku a formá na Los Angeles, California na 1995. E grupo ta konsisti di kantante i tokado di instrumento Will.i.am anto kantantenan, apl.de.ap, Taboo i Fergie. For di nan di tres Album Elephunk na 2003, e grupo a bende 27 mìon album ront mundu, 20 míon single anto 47 míon kopia tur huntu. Nan prome super eksito internashonal tabata e kantina "Where Is the Love?", ku a bira nr 1 na varios chart ront mundu. Un otro eksito tabata e hit oropeo "Shut Up". Nan sigiuente album "Monkey Buisness" tabata un otro hit, sertifika 4x Platinum, ku su kantikanan "My Humps" anto "Don't Phunk With My Heart".

Nan di 5 album "The E.N.D" tabata nan hit mas grandi i su kantika "Boom Boom Pow" tabata nan prome kantika riba #1 na e chart Merikano Billboard top 100.

## Albumnan
* *Behind the Front* (1998)
* *Bridging the Gap* (2000)
* *Elephunk* (2003)
* *Monkey Business* (2005)
* *The E.N.D.* (2009)
* *The Beginning* (2010)
* *Masters of the Sun*, Vol. 1 (2018)
D-A-S-H

**D-A-S-H** tabata un boutique ku a ser fundá na 2006 pa e tres rumannan Kardashian i ku tabata bende asesorio i paña pa hende muhé. E boutique tabata establese na tres lugá: Los Angeles, New York i Miami. Na desèmber 2016 e boutique na New York a wòrdu sera. Na aprel 2018 a otro dos tambe ta sera porta i e kompania ta stop di opera despues di 11 aña.
The Beatles

**The Beatles** tabata un banda di rock ingles, formá na Liverpool na aña 1960 i un di e bandanan mas famoso i aklamá den e historia di músika pop. For di 1962 e grupo tabata konsisti di John Lennon (kitara i vokal), Paul McCartney (kitara bas i vokal), George Harrison (kitara prinsipal i vocal) i Ringo Starr (drum i vokal). Ku su raisnan di skiffle i rock and roll di añanan 50', e grupo a traha despues riba varios otro género musikal; for di pop pa balada i rock sikodéliko, hopi biaha inkorporando músika klásiko i otro elementonan den un manera inovativo. Nan popularidat enorme ku a kuminsa ku e tempu di "Beetlemania", a transforma ora nan kantikanan a krese den sofistikashon. E grupo a wòrdu mira komo e inkorporashon di idealnan progresivo, mirando ku nan influensia a ekstendi te den e revolushonnan  sosial i kultural di añanan 60'.

E numbernan musikal mas konosí di The Beatles ta: *I Want to Hold Your Hand*, *She Loves You*, *Yesterday*, *Michelle*, *Yellow Submarine*, *Lucy in the Sky with Diamonds*, *All You Need Is Love*, *Hey Jude*, *Let It Be*, *Help!*, *Penny Lane*, *In My Life*, *Here Comes the Sun*, *Strawberry Fields Forever* en *[Sgt. Pepper's Lonely Hearts Club Band*.

## Diskografia (album)
* *Please Please Me* (1963)
* *With the Beatles* (1963)
* *A Hard Day's Night* (1964)
* *Beatles for Sale* (1964)
* *Help!* (1965)
* *Rubber Soul* (1965)
* *Revolver* (1966)
* *Sgt. Pepper's Lonely Hearts Club Band* (1967)
* *Magical Mystery Tour* (1967)
* *The Beatles* ("The White Album", 1968)
* *Yellow Submarine* (1969)
* *Abbey Road* (1969)
* *Let It Be* (1970)
John Lennon

**Jonathan Winston Ono (John) Lennon**, MBE (☆ 9 di òktober 1940 na Liverpool – † 8 di desèmber 1980 na New York) tabata un músiko, kantante i outor di kantika ingles ku a haña fama internashonal komo un di e miembronan fundadó di e banda The Beatles. Lennon i Paul McCartney a forma un di e partnershipnan di skirbi kantika mas eksitoso di siglo 20.

Nasí na e siudat di Liverpool, Lennon a bira enbolbí den e movementu di skiffle i komo hoben e tabata parti di su promé banda, "The Quarryman, ku poko-poko a bira The Beatles. Na 1960 e grupo a kuminsa disentegrá i a kibra na 1970. Lennon a kasá ku e hapones Yoko Ono. El a lansa su karera solo i a traha varios album aklamá inkluyendo, *John Lennon/Plastic Ono Band*, *Imagine*, i kantikanan ikóniko manera "Give Peace a Chance" i "Imagine".
Paul McCartney

**Sir James Paul McCartney**, MBE (n . 18 di yüni 1942 na Liverpool) ta un musikó, kantante i kompositor ingles. Formalmente di e banda The Beatles (1960–1970) i Wings (1971–1981), McCartney ta un di e kantoutornan mas eksitoso den historia di musika popular, segun *[[Guinness World Records]]*.

McCartney a haña fama internashonal komo miembro di The Beatles, huntu ku John Lennon, George Harrison i Ringo Starr. McCartney i Lennon huntu a forma un di e partnershipnan mas famoso di mundu anto a skirbi un di e kantikanan mas konosi den historia di Rock. Despues di a bai for di The Beatles, McCartney a lansá un karera komo solista i a forma e banda Wings ku su prome kasá, Linda McCartney (neé Eastman) i kantante Denny Laine. McCartney ta aparese riba lista den e buki di Guinness komo "e musiko i kompositora ku mas eksitoso den historia di musika popular, ku 60 disko sertifika "Gold" anto benta di 100 míon single na Inglatera.
Seru Kristòfel

**Seru Kristòfel** ta e seru di mas haltu na Kòrsou, su nòmber ta biní for di eksploradó famoso Cristóbal Colón. E seru tin 375 meter di haltura i ta forma parti di e Parke Nashonal di Sint Kristòfel (of Parke Kristòf), un área protehá i manehá pa e organisashon Fundashon Carmabi. E área rondó di e seru por keda eksplorá ku outo, baiskel òf asta riba kabai, i tin un ruta pa yega na e tòp. Durashon di e ruta ta aproksimadamente 2 ora i mei.

## Geografiá
E seru ta situá na parti wèst di Kòrsou. E top di e seru ta konsistí di knipgesteente. 

## Flora i fauna
Den e área di e seru ta biba un espesie di biná, endémiko di Kòrsou i tambe tin varios flor ku lo bo no enkontrá fasilmente na otro partinan di e isla, manera varios tipo di orkidia, entre otro banana shimaron.

## Pekuliaridat
Dia 6 di yanüari 2013 e pareha Mynalba Carolina y Lawrence Irons a drenta e boto matrimonial riba e tòp di e seru aki. Nan ta bai historia komo e promé pareha ku ta kasa riba e punta di mas haltu di Kòrsou.
Biná

**Biná** (nòmber sientífiko: *Odocoileus virginianus curassavicus*) (ingles: Curaçao White Tailed Deer; hulandes: Curaçaose wittestaarthert) ta un tipo di mamífero protehá for di aña 1931. E espesie ta endémiko na Kòrsou i Isla di Margarita i a wòrdu deskribi pa promé biaha na 1940 pa Pieter Wagenaar Hummelinck. 

## Distribushon i habitat
E biná di Kòrsou ta un supespesie di *Odocoileus virginianus*, e biná merikano. Tin probablemente tin ménos ku 250 ta biba na Kòrsou; prinsipalmente den Parke Nashonal di Sint Kristòfel i na Malpais. Tin pensá ku indjan nan a trese e bestia Kòrsou for di e kontinente merikano pa usa komo kuminda. Nan kantidat a baha drástikamente pa motibu di pèrdida di habitat. Esnan ku t'ei awor ta biba den e mondinan di Seru Kristòf, Malpais i Wakawa.

## Link eksterno
* Odocoileus virginianus subsp. curassavicus, Dutch Caribbean Species Register
Yuana

**Yuana** (nòmber sientífiko: *Iguana*) ta un género di lagadishi ku ta pertenesé na e famia yuana (*Iguanidae*) i ta nativo na áreanan tropikal di Sur Amérika i Amérika Sentral i Karibe.  

## Nòmber i klasifikashon
E género di yuana a wòrdu promé deskribí dor di e naturalista austriako Josephus Nicolaus Laurenti den su buki *Specimen Medicum, Exhibens Synopsin Reptilium Emendatam cum Experimentis circa Venena* na 1768. E ta inkluí tres espesie: e *[[yuana bèrdè]]*, ku ta komun rònt Karibe i Amérika Sentral antó popular komo bestia di kas, i e *yuana antiano*, ku ta endémiko na e islanan chikitu di Karibe i *[[yuana pretu di Saba]]*, ku ta endémiko na e islanan Saba i Montserrat. E último dos espesie ta na peliger di ekstinshon dor di destrukshon di nan habitat.

E palabra "yuana" ta derivá di e forma spañó di e nòmber original di e espesie usa dor di e indjannan Taino "Iwana".

## Informashon general

Primeramente, yuana por biba te ku 20 aña. Un yuana adulto tin un koló shinishi bèrdè. Kontrali di esaki, esnan mas yòn tin un koló bèrdè bibu. Un nòmber pa un yu di yuana ta 'shilip' i un yuana bieu yama 'barbachi'. Un otro nòmber pa yuana ta: galiña di palu. Ademas un yuana ta kome solamente blachi/mata i fruta. Banda di esaki, nan gusta sinta den higra di solo pa nan mantené nan kurpa kayente. Bo a yega di tende di 'Yuana Man'? E konosido 'Yuana Man' ta un persona ku ta kana ku algun yuana den Punda. 

## Konsumo
Karni di yuana ta mashá gustá den Karibe. Sa traha sòpi di yuana, balchi di yuana i ta hasa yuana tambe. Dos lokalidat na Kòrsou ku sigur ta sirbi plato di yuana ta: 'Plaza Bieu' i 'Jaanchies'. 

## Prokreashon
Tin yuana machu i tin yuana muhé. Un yuana machu por alkansá un altura di mínimo 2 meter. E yuana muhé ta pone webu; e ta pone mas ku 5 webu, antó e ta kai sinta i tapa su webunan ku tera. Esaki ta keda tapá te na momento ku e yuananan chikí sali. 

### Espesie
E género ta enserá e siguiente espesie, ku e outor i e área di distribushon.

## Uso di e palabra yuana
Den papiamentu tin varios dicho i proverbio ku ta inkluí e palabra yuana. Ronald Severing a skirbi un poema tokante di yuana, titulá: 'Kuarteto pa yuana'.

## Galeria

St Thomas Marriott Iguana 9 cropped.jpg|Yuana bèrdè na Sint Thomas.
Iguana iguana male head.jpg|Otro yuana bèrdè.
Iguana delicatissima in Coulibistrie g17.jpg|Yuana antiano ta kome un mango.
Iguana delicatissima.jpg|Yuana antiano den 'wild' na Dominica.
Parke Nashonal di Sint Kristòfel

**Parke nashonal di Sint Kristòfel** (den boka di pueblo *Parke Kristòf*) ta e parke nashonal mas grandi di Kòrsou. E ta keda den Bandabou, 40 minüt for di e kapital di Willemstad riba e kaminda pa Westpunt.

Parke Nashonal Sint Kristòfel a habri pa públiko na 1978. Aktualmente e maneho di e área ta den man di Fundashon CARMABI, ounke gobièrnu di Kòrsou ta doño di e terenonan di kual e parke ta konsistí.

## Historia
Na 1969 gobièrnu di Kòrsou a kumpra e plantashinan di Savonet, Zorgvliet anto Sheteseru, ku tabata 1270 hektare grandi, inkluyendo e Seru Kristòfel, á a kombertié den un area di reserva natural. Pero hende a kritiká e desishon di gobiernu pa traha un antena di komunikashon riba Seru Gracia banda di Seru Kristòfel aunke e gobièrnu di e tempu ei a bisa ku daño na naturalesa lo ta minimal.

## Mira tambe
* Lista di parkenan nashonal na Kòrsou

## Link eksterno
* Caribbean Research & Management of Biodiversity (CARMABI)
Islam

**Islam** (árabe: **الإسلام** *al-’islām,*) ta e religion monoteístiko artikula dor di e Qur’an, un teksto religioso konsidera dor di su atherentenan pa ta e palabra di Dios, anto dor di e siñamentu i ehèmpelnan normativo di Muhammad, e profeta di Allah. E palabra árabe 'Islam' ta kuminsá ku ; *[[salaam]]* (سلام) ku kemen 'Pas'. I e palabra 'Islam' kemen submishon na Dios. Un atherente di Islam ta wòrdu yamá un musulmán òf mòslem.

Mòslem ta kere ku Dios (Allah) ta unu i inkomparabel anto ku e nifikashon di bida ta pa alabá Dios. Nan ta mira nan religion komo e version kompletá  di un fe primordial monoteístiko revelá na varios luga i tempu promé, inkluyendo e profetanan di Abraham, Moses i Hesus. Praktikanan religioso ta inklui e sinku pilar di Islam, ku ta e sinku akto obligatorio di alabansa. E lei islámiko (árabe: **شريعة** *Šarīʿah*) ta toka riba virtualmente tur aspekto di bida i sosiedat, enkompasando tur kos di bankonan te ku guera pa bienestar i e medio ambiente.

E mayoria di mòslem ta hòr na un di e dos denominashon, e Sunni of Shi'a. Mas o menos 13% di tur mòslem ta biba na Indonesia, e pais musulman di mas grandi na mundu. 20% ta biba den Medio Oriente 2% na Asia Sentral, 4% den e paisnan otro di asia, anto 15% na Afrika sub-saháriko. Komunidatnan basta grandi tambe ta biba na China anto Rusia, anto partinan di Karibe. Komunidat di konvertidonan i imigrantenan tambe ta wòrdu haña na kasi tur parti di mundu. Ku mas ku 15.7 bion mòslen formando mas ku 23% di poblashon di mundu, Islam ta e religion di dos mas grandi na mundu i segun sierto fuentenan e religion mas lihe kresiendo na mundu.
Palomba

**Palomba** of **Paloma** (*Columba*) ta un género di para Columbiformes di e famia Columbidae ku ta inkluí numeroso espesie di paloma mediano òf grandi ku un kurpa robusto. *Columba* ta e palabra ku ta nifiká “paloma” na latin.

Espesienan di e género aki tin presensia den Oropa, Asia, Afrika i Oseania, pero algun espesie, manera e paloma di baranka, a wòrdu introdusí pafó di nan área natural. Anteriormente, vários espesie merikano, ku aktualmente ta forma e género Patagioenas, a wòrdu klasifiká na *Columba*.

## Siudatnan famoso pa palomba
E palomba di kaya of palomba di siudat ta derivá di palombanan domestiko ku a originalmente a wòrdu kriá di e palomba di piedra salvahe, ku den naturalesa tabata biba na klifnan kantu di laman i riba seru. Tur tres sortu ta brui ku otro regularmente. Palombanan ta haña e rantnan di edifisionan ta un bon substituto di klif, i a adapta na bida urbano i ta abundante den siudatnan ront mundu.

Hopi suidat ta famoso pa nan poblashonnan grandi di palomba, por ehemplo, e Piazza San Marco na Venezia, i Trafalgar Square na London. Pa hopi aña palombanan na Trafalgar Square tabata konsidera un atrakshon turístiko, ku bendenonan di kaya bendiendo pakete di kuminda pa duna na e palombanan. E dunamentu di kuminda na Trafalgar a wordu prohibi ku hopi kontroversia na 2003 dor di London su gobernador Ken Livingstone. Pero toch varios grupo aktivista manera e grupo *Save the Trafalgar Square Pigeons* a haňa un buraku den e prohibishon, dunando e palombanan kuminda for di un parti chiki di e plenchi ku ta bou di kontrol di un otro suidat. E organisashon a bini na un akuerdo pa duna e palombanan kuminda solamente un biaha pa dia, na 7.30 a.m.
Demografia di Kòrsou

E **poblashon di [[Kòrsou]]** ta konsentrá prinsipalmente den tres región geografiko grandi: Willemstad, Bandabou i Banda Riba. Willemstad, kapital di Kòrsou, ta kubrí e área ront di e bahia natural di Schottegat i su entrada, e bahia di Santa Ana. Aproksimadamente 80% di e hendenan ta biba den Willemstad, dividí den barionan urbano ku origen kolonial i moderno.

Algun di e barionan mas konosí den Willemstad ta Punda, Otrobanda, Scharloo, Buena Vista, Suffisant, Cas Cora, Santa Maria, i Brievengat. Willemstad mes ta dividí atministrativo den varios distrito, i ta forma e núkleo ekonómiko, kultural i gubernamental di e isla.

Na e partinan mas rural, Bandabou (ku ta kubrí e parti west di e isla) ta inkluí komunidatnan mas chikí ku un densidat di poblashon mas abou. E barionan mas konosí den Bandabou ta Barber, ku ta sirbi komo un sentro lokal ku skol, iglesia, i merkadonan. Otro komunidatnan den e region aki ta Lagun, Westpunt i Soto.

Banda Riba, ku ta e partinan suitost i ost di Willemstad, ta un zòna ku un ekspanshon grandi di bario, hopi di nan fta orma parti di e bario urbanisá ku ta desaroyá despues di aña 1950. Ehèmpel di barionan den Banda Riba ta Santa Rosa, Montaña, Seru Grandi, Seru Fortuna i Brakkeput.

E repartishon di e poblashon ta reflehá e desaroyo históriko, migrashon interno, i plano urbano di e isla. Willemstad i su barionan sigi forma e sentro vital di bida diario den Kòrsou, mientras ku Banda Riba i Bandabou ta kontribuí ku un meskla di bida rural i urbano, tradishon, i desaroyo turístiko.


Curaçao single age population pyramid 2020.png|Piramit di poblashon di Kòrsou segun edat (2020)
Curacao.JPG|Mapa di Kòrsou ku su barionan
Hinduismo

**Hinduismo** ta e religion predominante i original di e subkontinente di India. Hinduismo mayoria biaha ta wordú referi komo *Sanātana Dharma* (un termino sanskrito nifikando "lei di eternidat") dor di su siguidornan. Tiponan generiko di Hinduismo, ku ta purba di akomoda un variedat di bista kompleho, ta span for di Hinduismo Vediko te ku tradishon di bhakti. E kuater koriente prinsipal ta vaishnavismo, shaivismo, shaktismo i smartismo. Hinduismo tambe ta inklui tradishonnan yogiko i un gran kantidat di "moralidat diario" basá riba e konseptonan di karma i dharma, ademas di e normanan soshal manera kustumbernan di kasamentu.

Hinduismo ta formá di tradishon nan diverso anto no tin un solo fundadó. Entre su raisnan ta e religion historiko di Vedic di India durante e Era di Heru, anto basá riba esei Hinduismo mayoria biaha ta wordu konsidera komo e "religion bibo mas bieu" òf e "tradishon mas bieu ku ainda ta wordu praktika". 

## Plamamentu

Demografikamente, Hinduismo ta e di tres of di kuater religion mas grandi na mundu despues di Kristianismo, Islam i posibelmente Budismo, ku mas ku 1.000.000.000 di adherente, di kua aproksimadamente 1 bion, ta bibá na e republika di India. Otro poblashonnan signifikante ta na Nepal (23 míon), Bangladesh (14 míon) i e isla indones di Bali (3.3 míon).

## Skritura

Un kantidat grandi di teksto ta wordu klasifiká komo Hindu, dividi den tekstonan Śruti ("revelá") anto Smriti ("rekordá"). E tekstonan aki ta diskuti teología, filosofía i mitologia, i ta duna informashon tokante e praktika di dharma (bida religioso). Entre e tekstonan aki, e Vedanan ta e autoridat mas haltu, di mas importante i antiguedat. Otro skritura importante ta e Upanishadnan, Purāṇa-nan i e epikonan di Mahābhārata i Rāmāyaṇa. E Bhagavad Gītā, un tratado di e Mahābhārata, papiá dor di e dios Krishna, ta di importansia spesial.
Brian D

**Brian Dwayne Alexander Dekkers**, mas konosi komo **Brian D**, ta un kantante di Kòrsou i awor ta biba na Leiden, Hulanda.

Ku 14 aña Brian i algun amigu a lanta un banda nobo yama “Big Star”, ku kual e tabatin su promé hit: “Destino tabata ke”.

## Discografia
### kantikanan
Snoa

Un **Snoa** òf **Sinagoga** *([[Gresia|greigo]] συναγωγή translitera *synagogē*, nifikando "assemblidat"; judiu : בית כנסת *'beyt knesset**, nifikando "kas di assemblidat"; (בית תפילה) **beyt t'fila**, nifikando "kas di resamentu"; שול **shul**; אסנוגה **esnoga**; קהל **kal*')* ta un kas religioso hudíu. Ora e wòrdu parti den pida-pida e palabra tambe por nifika "siñando huntu (for di e palabra griego *syn*, huntu,anto *aghoghei*, siña of trein).

Snoa ta un palabra komunmente usá komo "shul" dor di hudíunan ortodoks, mientras "sinagoga" dor di e hudíunan konservativo, anto tambe  "templo" dor di hudíunan reformá. "Snoa" ta un ku por wòrdu usá dor di tur e diferente sekto.

Un snoa normalmente tin un hal grandi pa resa (e sanktuario), huntu ku kambernan mas chikitu pa studia i tin biaha un hal sosial i ofisinanan. Un par di snoa tin un kamber separá pa studia e Torah, yamá e *[[beth midrash]]*—בית מדרש ("Kas di estudio").

Snoanan no ta lugánan konsagrá, tambe un snoa no ta nesesario pa alabansa. Alabansa hudiu tambe por wòrdu hasi ora dies hudiu (un minyan) ta asembla. Alabashon tambe por wordu hasi solitariomente of ku mas tiki ku dies hende. Un snoa den senso mas estrikto no ta un templo; e no ta remplasa e templo destrui di Herusalem situá den e suidat di Herusalem.

Den lengua diario, Israelitonan ta usa e palabra *bet knesset* (kas di assemblidat). Hudiunan di Ashkenazi su desendentenan tradishonalmente ta usa e palabra "shul" (huntu ku e palabra aleman *schule*, skol) den bida diario. Hudiunan spaño i portugues ta jama e snoa un *esnoga.* Hudiunan perhiko anto Hudiunan di Karaite ta usa e termino *Kenesa*, ku ta deriva de e palabra armaniko, anto un par di Hudiu arabier ta usa e palabra  *knis*.
New York City

**New York** ta e siudat mas grandi di Merka i un di e siudatnan mas poblá na Merka. E siudat ta situá na boka di riu Hudson na punta mas sùit di estado di New York i ta e sentro di e área metropolitano di New York. New York tin un gran influensia riba komersio global, finansa, medionan di komunikashon, kultura, arte, moda, investigashon, edukashon i entretenimentu. Komo e siudat ku tin e sede prinsipal di Nashonnan Uni, e ta un siudat importante na nivel internashonal. E siudat ta wòrdu referí na dje komo **New York City** ('Siudat di New York') of **NYC** pa distingui'e for di e estado di New York, di kua e ta forma parti.
Sambuyamentu

**Sambuyamentu** òf **buseo** ta e aktividat den kual un persona ta bai bou di awa ku of sin ekipahe di respirashon. Sambuyamentu rekreashonal ta un aktividat popular. Tambe tin sambuyamentu profesional òf pa ganashi ku ta tuma e praktikonan den un sitio di trabou bou di awa. Nivelnan di treinen i tiponan di gas pa respirashon ta diferensiá entre e varios tipo di difikultat.


File:Dive Site 1000 Steps Curacao (36530588672).jpg|1000 Steps: sitio pa sambuya na Boneiru. 
File:Dive Site Jeff Davis Curacao (36530574062).jpg|Jeff Davis Memorial: sitio pa sambuya na Boneiru
Nashonnan Uni

E **Organisashon di Nashonnan Uní** (**UNO**) òf simplemente **Nashonnan Uní** (**UN**) ta un organisashon internashonal ku su metanan ta kooperashon den lei internashonal, seguridat internashonal, desaroyo ekonómiko, progreso sosial, derechonan humano, i pas mundial. A forma Nashonnan Uní na 1945 despues di e Di Dos Guera Mundial pa remplasá e liga di nashonnan, pa stòp guera entre paisnan i pa proveé un plataforma pa diálogo. E ta kontené hopi organisashon supsidiario ku ta kumpli su mishonnan.

E organisashon tin 193 miembro for di 14 di yüli 2011. Práktikamente tur pais independiente ku ta haña rekonosementu internashonal ta miembro di e organisashon. For di nan sede prinsipal na New York i nan sede regional na Ginebra, Viena i Nairobi, e miembronan di Nashonnan Uní i e organisashonnan spesial di Nashonnan Uní ta tuma desishon riba asuntunan básiko di mundu i eventonan global durante reunionnan regular. For di fin di añanan 90 e organisashon tambe a kuminsá enfoká mas riba desaroyonan interno i kon Nashonnan Uní por krese huntu ku e demanda pa un método nobo di kolaborashon global.
Union Sovietiko

E **Union di Repúblika Sovietiko Sosialista** (**URSS** òf **Union Sovietiko**) tabata un estado transkontinental ku a eksisti for di 1922 te su disolushon na 1991. E tabata kubri gran parti di Eurasia i, durante su eksistensia, tabata e pais mas grandi na mundu pa área, ku tabata abarká diesun zona di tempu i frontera ku diesseis pais.

## Etimologia
E término soviet ta derivá for di palabra ruso *sovet* (совет), ku ta nifiká "konseho" òf "asamblea".

## Geografia
Union Sovietiko tabata komparti kasi 20.000 kilometer di frontera ku otro pais:
Bo luga den Shelu

"**Bo luga den shelu**" ta e di dos kantika oficial di e kantante kurasoleño Brian Dekkers. E kantika a wordu pone riba e lista di esnan mas toka na radionan di Kòrsou. Riba YouTube e kantika a haña mas ku 26,000 views den menos ku 1 luna, loke ta hasie esaki un di Dekkers su miho kantikanan siguiendo *No wori* ku a han mas ku 420,000 views.

## Videoclip
### Background
E video clip titulá *Bo Luga Den Shelu* (Your place in Heaven) a wordu graba den e weekend di prome di september 2010 na Hulanda bao direkshon di Selwyn de Wind.

### Produkshon
* Composer & Producer: Brian Dekkers
* Direction: Selwyn de Wind
* Camera & Editing: Selwyn de wind
* Make up: Shenna Heykoop | www.shennavision.com
* Camera assist: Floris Verweij
* Fotograaf: Grayson Viceisza
Washington D.C.

**Washington D.C.** ta e kapital di Estadonan Uni di Amérika. E poblashon di Washington D.C. ta suma 672 228 habitante (2015) y di e área metropolitano ta suma 6 097 684 habitante (2015).
Horcan

Un ** horcan**, ciclon, tifon of taifoen ta un tormenta tropical, na unda e velocidad di biento di e dremp'i horacan ta excede. Un horcan ta bin di un tormenta tropical si esaki ta baha di fors'i biento 12.

Horcan sa bin di tropico of subtropico, pero no cerca di e evenaar, door cu e efect'i coriolis ta hopi suak. 

Un tormenta sin caracteristica tropical di e dremp'i horcan cu ta excede ta un tormenta cu fors'i horcan.

Tin tres caracteristica di un horcan: 
# Un conveccion atmosferico; 
# Un circulacion cera, esaki kiermen cu e ta completamente rond y no ta stroba e front
# Nucleo cayente: e aire di mas cayente bo ta hay'e den e wow'i horcan.

Algun horcan cu tabatin impacto mayor den region di Caribe ta, entre otro, The Great Hurricane (1780), San Ciriaco (1899), Hazel (1954), Gilbert (1988), Lenny (1999), Ivan (2004), Matthew (2016) i Irma (2017).

## Diferente nomber
E ta haya e nomber si e tormenta tropical cu velosidad di biento di 12 Beaufort i si dremp'i horcan ta excede.

### Merca
Na Merca nan ta papia di horcan si ta den e Lama Atlantico y occidental y parti central di Pacifico. E palabra ta origina di *Huracan*, nomber di e dios di biento y destruccion cerca e Mayanan den Mexico y America Central (*hurricane* den Ingles, *Ouragan* den Frances y *Huracán* den Spaño).

### Asia
Nan ta papia di *taifoen* of *ciclon*. Tambe skirbi *tyfoon*. Esaki ta bin di palabra Ingles *typhoon*, pero pa hopi nan ta pronunci'e robes. 

### Australia
Hopi ta kere cu na Australia un horcan ta yama *willy-willy*, pero esey no ta berdad. Un willy-willy ta un nomber Aboriginal pa hoos of warwaru (*dust devil*). Na Australia ta gewoon yam'e horcan.

### Caribe Hulandes
E seis islanan di Caribe Hulandes Aruba, Boneiro y Corsou, Saba, St. Eustatius i St. Maarten ta situá denter di a faha di horcan. Aruba, Boneiro y Corsou, sinembargo, tin menos incidencia di horcan y tormenta tropical como nan ta na e rand zuid di e faha. 

## Mira tambe
* Tormenta tropical
* Horcan na Islanan ABC
* Horcan Alex
* Horcan Dean
* Horcan Lenny
* Horcan Omar
Llama

**Lama** ta un género di kamél (Camelidae) ku ta aparese primariamente na Sur Amérika. For di tempunan pre-hispaniko nan ta wòrdu usa komo bestia di karga peso dor di kulturanan den Andes.
Simón Bolívar

**Simón José Antonio de la Santísima Trinidad Bolívar y Palacios**, konosí komunmente komo **Simón Bolívar** (☆ 24 di yüli, 1783 na Caracas – † 17 di desèmber, 1830 na Santa Marta) tabata un lider, militar i polítiko venezolano. Huntu ku José de San Martín, e la hunga un rol grandi den Latinoamérika su lucha pa independensia for di e emperio spaño.
Siguiendo e triunfa sobre e monarkia spaño, Bolívar a partisipa den e fundashon di e promé union di nashonnan independiente di Latinoamérika, ku tabata yamá Gran Colombia, I tabata presidente di e teritorio aki di 1819 pa 1830.
Simón Bolívar ta regardá na Latino Amerika komo un heroe, vishonario, revolushonario, i libertador. Durante su bida, e tabata e lider di inependensia di Bolivia, Colombia, Ecuador, Panama, Peru, i Venezuela, i a yuda traha e fundeshi di e ideologia pa demokrasia ku ta reina den un gran parti di Latinoamérika.

## Mira tambe
* Bolívar en Curazao
Chuchubi

**Chuchubi** òf **chuchubi tropikal** (*Mimus gilvus*; ingles: *tropical mockingbird*, hulandes: *tropische spotlijster*)  ta un para ku ta biba na e parti sùit di Mexico te na e parti nort di Brasil, den e Antianan Chiki i otro islanan den Karibe. Podisé ta hende a introdusí e paranan akí na Panama i Trinidad. 

E para, inkluso su supspesie *Mimus gilvus rostratus*, ta endémiko i masha komun na e Islanan ABC. Na Boneiru tambe ta mira e supspesie *Mimus gilvus melanopterus*, konosí komo "chuchubi venezolano".  

E ta famia di e *Northern Mockingbird* (*M. polyglottos*) ku ta su famia di mas serka bibante, pero e para na peliger di ekstinshon, e *Socorro Mockingbird* (*M. graysoni*) ta un famia mas serka ku a kere promé.

## Deskripshon
E para ta koló shinishi i aproksimadamente 25 cm largu. E tin un rabu pretu largu ku un punta blanku. Por identifik'e pa su wowo briyante i su moveshon abrupto. Su teritorio preferí ta den palu of kadushi. Aki e ta buska simia i insekto. Por haya neishi di Chuchubi den mata, taki di mata i asta den kas.
Cache

**Cache** (pronunsia: 'cash'/kæʃ/ na ingles na papiamentu /kaché/) ta un termino uzá den informatika. E ta uza dos manera pa busca informashon of data: un akseso pocopoco i un akseso lihe.
Georgetown

**Georgetown** ta e kapital i siudat mas grandi di Guyana. E ta situá na Demerara-Mahaica, region 4, riba kosta atlántiko na boka di riu Demerara. E ta konosí komo "Siudat Hardin di Karibe" (ingles: *Garden City of the Caribbean*) Georgetown ta e sentro pa servisionan atministrativo, komersial y finansiero di e pais. E tin un poblashon di 118.363 habitante segun senso di 2012.
Facebook

**Facebook** ta un red social riba internet pa e.o. studiante, trahado, universitario, selebridad etc. Nan ta uz'e rond mundo y ta masha conoci bou di studiantenan. For di mei 2008 a sali un version na idioma Hulandes. Na 2009 Facebook tabatin mas ku 200 miyon usuario activo., 5 luna despues el a subi 50 miyon mas. Na juli 2010 a haya mas cu 200 biyon di usuario un total cerca di 7%.
Refineria di zeta

Un **refineria di zeta** of **refineria petrolero** ta un planta di prosesamentu industrial kaminda zeta krudo ta wòrdu refiná pa e bira produktonan petrolero usabel, manera gasolin, diesel, asfalt, zeta pa kenta kos, kerozin i gas petrolero likido. Refinerianan di zeta normalmente ta areanan industrial grandi ku un sistema di pipa ekstenso, hibando likidonan entre e unidatnan di prosesamentu kimiko. Na hopi manera refinerianan di zeta ta usa hopi di e teknologia di, i por wòrdu pensa komo un planta kimiko. E zeta stok di zeta krudo tipikamente ta wòrdu prosesa na un planta di produkshon di zeta. Anto tambe tin normalmente un deposito pa e zeta banda of den serkania di un refineria di zeta pa warda e produktonan likido.

Den siglo 20 tabatin refinerianan grandi establesí na Aruba i Kòrsou.


File:De olieraffinaderij CPIM op Curaçao, Bestanddeelnr 252-7797.jpg|Refineria Shell na Willemstad, Kòrsou na 1947
File:Het hoofdkantoor van de Curaçaose Petroleum Industrie Maatschappij (CPIM) op Cur, Bestanddeelnr 252-3193.jpg|Ofisina prinsipal di Curaçaose Petroleum Industrie Maatschappij (CPIM) na 1955
File:De Lago-olieraffinaderij in San Nicolas op Aruba, Bestanddeelnr 252-8040.jpg|Refineria Lago na San Nicolas, Aruba na 1947
Luchtopname. Raffinaderij van de Lago Oil and Transport Company in Sint Nicolaas, Bestanddeelnr 935-1228.jpg|Bista aereo di Refineria Lago ku su tankinan pa warda zeta 


## Wak tambe
* Lago Oil & Transport Company
* Refineria Isla
Shell plc

**Shell plc** , komunmente konosi komo Shell, ta un kompania di zeta i gas global. Su kantor prinsipal ta keda na Den Haag, Hulanda anto su ofisina registra ta keda na e Sentro di Shell na London, Inglatera. E ta e kompania di energia di mas grandi na mundu anto e di dos kompania mas grandi na mundu midí dor di su ganasginan anto e ta un di e "supermayornan" di gas i zeta.
E tin operashonan na mas ku 90 pais, anto ta produsi 3.1 míon bari di zeta of ekivalente pa dia anto e tin 44.000 stashon di servisio ront mundu. Shell Oil Company, su subsidiario na Estadonan Uni di Merka, ta un di su negoshinan mas grandi.
Su lista primario ta riba e enkambio di stòk di London anto e ta un konstituto di e indeks 100 di FTSE. E ta listá segundariamente riba e Euronext Amsterdam anto e New York Stock Exchange.
Reino Uni

E **Reino Uni di Gran Britania i Irlanda** komunmente  konosí komo **Reino Uni** (U.K.) ta un pais independiente ku ta keda nortwest di e kontinente di Oropa. E ta un nashon insular, riba un archipielago ku ta inklui Gran Bretania, anto e parti nort ost di e isla di Irlanda, ku hopi isla mas chikitu. Nort Irlanda ta e uniko parti di e Reino Uni ku tin un frontera terestral. Na tur otro parte e Reino Uni tin frontera ku awa, e kanal ingles i e laman di Irlanda.